|  |
| --- |
|  |
|
|
| Kontroliuojanti organizacija |
| *Lietuvos krepšinio federacija* |
| Treneris |
| Mantas Šernius |
| FIBA reitingas |
| 34 (2023 m.) |
| Pasaulio čempionatas |
| *Dalyvauta*: 3 (*Pirmas kartas*: 1998)
*Geriausi rezultatai*: 6 vieta, 1998 ir 2006 m. |
| Europos čempionatas |
| *Dalyvauta*: 11 (*Pirmas kartas*: 1938)
*Geriausi rezultatai*: 1 vieta, 1997 |
| Olimpinės žaidynės |
| nedalyvavo |
| 

|
|  |

 |

**Lietuvos moterų krepšinio rinktinė** – Lietuvos nacionalinė moterų krepšinio komanda. 1938 m. Europos pirmenybių sidabro medalininkė, 1997 m. Europos moterų krepšinio čempionato aukso medalių laimėtoja.

Istorija
--------

Lietuvos moterų krepšinio rinktinė 1938 m. Europos pirmenybėse. Iš kairės: Juzė Dzindziliauskaitė-Jazbutienė, Stasė Markevičienė, Tatjana Karumnaitė, Stefanija Astrauskaitė, Genovaitė Miuleraitė, Aldona Vailukaitytė, Paulina Kalvaitienė, Bronė Dodžiulytė, Eleonora Vaškelytė, Juzė Makūnaitė
Pirmasis Europos moterų krepšinio čempionatas vyko 1938 m. Romoje (Italija). Jame dalyvavo ir Lietuvos rinktinė, tapusi Europos vicečempione. Komandos vyriausiasis treneris buvo Feliksas Kriaučiūnas. 1997 m. vadovaujama vyriausiojo trenerio Vydo Gedvilo, Vengrijos sostinėje Budapešte komanda tapo Senojo žemyno čempione.

Po metų 1998 m. pasaulio čempionate Vokietijoje Lietuvos rinktinė užėmė 8 vietą. 1999 m. Europos pirmenybėse komanda užėmė 6 vietą ir nepateko į 2000 m. Sidnėjaus olimpines žaidynes.

2001 m. Europos čempionate Prancūzijoje lietuvės pateko tarp keturių stipriausių komandų. Nors kovą dėl bronzos medalių pralaimėjo Ispanijos krepšininkėms, tačiau į pirmąjį penketuką patekusi komanda iškovojo kelialapį į 2002 m. Kinijoje vykusias pasaulio pirmenybes.

Pasaulio čempionate lietuvės liko 11-os. Lietuvos rinktinė pasaulio čempionate sužaidė 8 rungtynes, iš kurių laimėjo tik trejas – prieš Taivaną, Kubą ir Jugoslaviją. Po čempionato LKF atsisakė iki tol rinktinei vadovavusio Vydo Gedvilo paslaugų.

2003 m. kovą Lietuvos krepšinio federacijos vykdomasis komitetas naujuoju Lietuvos moterų krepšinio rinktinės treneriu patvirtino Algirdą Paulauską. Nuo 1996 m. jis dirbo Lietuvos rinktinės vyriausiojo trenerio asistentu, tačiau iš šių pareigų buvo pasitraukęs po nesėkmingo pasaulio čempionato Kinijoje.

2005 m. 30-ojo Europos čempionato etape Turkijoje pralaimėjusi paskutiniąsias dvejas Europos moterų krepšinio čempionato rungtynes Lietuvos rinktinė liko 4-a, tačiau į gimtąją šalį grįžo su kelialapiu į 2006 m. Brazilijoje vyksiantį pasaulio čempionatą.

2006 m. pasaulio moterų krepšinio čempionate Brazilijoje Lietuvos rinktinė varžybose dėl 5 vietos pralaimėjo Prancūzijos ekipai ir turnyre užėmė 6-ąją vietą, pakartodama geriausią pasiekimą 1998 m. pirmenybėse Vokietijoje.

Viena geriausių moterų krepšinio rinktinės žaidėjų ir buvusi rinktinės vyr. trenerė Jurgita Štreimikytė
2007 m. Europos krepšinio čempionato Italijoje rungtynėse dėl 5-os vietos Lietuvos nacionalinė moterų rinktinė triuškinamu rezultatu 54:93 pralaimėjo Čekijos komandai ir prarado galimybę atrankos varžybose kovoti dėl kelialapio į 2008 m. Pekino vasaros olimpines žaidynes.

Po čempionato vyriausiojo trenerio postą paliko nuo 2003 m. rinktinei vadovavęs A. Paulauskas. Populiarindamos moterų krepšinį, Lietuvos rinktinės žaidėjos ryžosi viešai apsinuoginti. „Lietuvos ryto" priedo „Krepšinis" viršelį ir kitus puslapius 2001 m. rugsėjo mėnesį papuošė meniškos keturių nuogų rinktinės žaidėjų – Agnės Abromaitės, Redos Aleliūnaitės, Linos Brazdeikytės bei Linos Dambrauskaitės fotografijos.

2007 m. Vilniuje šalia „Siemens arenos" iškilusioje skulptūroje krepšiniui iškaltos krepšininkių Elenos Kubiliūnaitės-Garbačiauskienės, Onos Bartkevičiūtės-Butautienės, Jūratės Daktaraitės, Angelės Jankūnaitės-Rupšienės, Vidos Šulskytės-Beselienės, Jurgitos Štreimikytės-Virbickienės, Linos Dambrauskaitės, Irenos Baranauskaitės pavardės.

2009 m. Europos krepšinio čempionate moterų komanda sužaidė vieną blogiausių turnyrų istorijoje ir dalinosi 9-2 vietomis. 2011 m. Europos pirmenybėse komanda pateko į atkrentamąsias varžybas, tačiau ten pralaimėjo Prancūzijai ir galutinėje lentelėje liko 7 vietoje. 2013 m. Europos čempionate Lietuvos moterų rinktinė varžėsi dėl galimybės dalyvauti 2014 m. FIBA pasaulio čempionate Turkijoje. Komandai dar kartą nepasisekė ir ji liko 14 vietoje. Tai blogiausias rezultatas komandos istorijoje.

Lietuvos moterų rinktinė pateko į 2015 m. Europos čempionatą Vengrijoje ir Rumunijoje. Pagrindinis komandos tikslas buvo patekti į 2016 m. olimpiadą, vykusią Brazilijoje. Komanda sėkmingai pradėjo kovą ir antrame etape užėmė antrąją vietą. Tačiau pralaimėjimas Baltarusijai 66-68 ketvirtfinalyje palaidojo vilti patekti į olimpines žaidynes. Komanda galutinėje įskaitoje liko 8 vietoje.

2016 m. rinktinė FIBA reitinge užėmė 24 vietą.

Rinktinės sudėtis
-----------------

Rinktinės sudėtis 2013 m. Europos čempionate.

| Lietuvos moterų krepšinio rinktinės sudėtis |
| --- |
| **Žaidėjai** | **Treneriai** |
| 

| Poz. | # | Vardas | Amžius – Gimimo metai | Ūgis | Klubas | Valstybė |
| --- | --- | --- | --- | --- | --- | --- |
| 1.0 PG | 4 | Gutkauskaitė, Gabrielė | &000000000000002200000022 – (1990-10-26)26 spalio 1990 | 1,76 m (5 ft 9 in) | Fortūna Klaipėda | LTU Lietuva |
| 3.0 SF | 5 | Nacickaitė, Kamilė | &000000000000002300000023 – (1989-12-28)28 gruodžio 1989 | 1,81 m (5 ft 11 in) | CUS Chieti | ITA Italija |
| 1.0 PG | 6 | Visgaudaitė, Inesa | &000000000000002200000022 – (1991-05-20)20 gegužės 1991 | 1,69 m (5 ft 7 in) | Toulouse Métropole Basket | FRA Prancūzija |
| 3.0 SF | 7 | Kvederavičiūtė, Mantė | &000000000000002200000022 – (1990-11-28)28 lapkričio 1990 | 1,80 m (5 ft 11 in) | Kibirkštis Vilnius | LTU Lietuva |
| 4.0 PF | 8 | Pikčiūtė, Lina | &000000000000002200000022 – (1990-11-17)17 lapkričio 1990 | 1,92 m (6 ft 4 in) | Kibirkštis Vilnius | LTU Lietuva |
| 1.0 PG | 9 | Žemantauskaitė, Rasa | &000000000000003200000032 – (1981-01-11)11 sausio 1981 | 1,76 m (5 ft 9 in) | Sirenos Kaunas | LTU Lietuva |
| 4.0 PF | 10 | Grigalauskytė, Monika | &000000000000002100000021 – (1992-02-17)17 vasario 1992 | 1,90 m (6 ft 3 in) | Fortūna Klaipėda | LTU Lietuva |
| 4.0 PF | 11 | Paugaitė, Giedrė | &000000000000002200000022 – (1990-07-15)15 liepos 1990 | 1,92 m (6 ft 4 in) | USO Mondeville | FRA Prancūzija |
| 5.0 C | 12 | Šalkauskė, Iveta | &000000000000003100000031 – (1982-02-03)3 vasario 1982 | 1,94 m (6 ft 4 in) | Sirenos Kaunas | LTU Lietuva |
| 5.0 C | 13 | Petronytė, Gintarė | &000000000000002400000024 – (1989-03-19)19 kovo 1989 | 1,95 m (6 ft 5 in) | Taranto Cras Basket | ITA Italija |
| 4.0 PF | 14 | Vengrytė, Kristina | &000000000000003100000031 – (1981-12-21)21 gruodžio 1981 | 1,86 m (6 ft 1 in) | Kibirkštis Vilnius | LTU Lietuva |
| 5.0 C | 15 | Šikšniūtė, Eglė | &000000000000002200000022 – (1991-05-16)16 gegužės 1991 | 1,98 m (6 ft 6 in) | Fortūna Klaipėda | LTU Lietuva |

 | **Vyr. treneris*** Lietuva Algirdas Paulauskas

---

**Legend:*** **Klubas** – paskutinis klubas prieš čempionatą
* **Amžius** – amžius 2013 m. birželio 15 d.
 |

Dalyvavimas čempionatuose
-------------------------

### Europos čempionatas

| Dalyvavimas Europos čempionate |
| --- |
| Metai | Rezultatas | Žaidė | Laimėjo | Pralošė |
| Italija 1938 | 22 Sidabras | 4 | 3 | 1 |
| 1950-1991 | *Nedalyvavo* |
| Italija 1993 | *Nepateko* |
| Čekija 1995 | 5 vieta | 9 | 4 | 5 |
| Vengrija 1997 | 11 Auksas | 8 | 7 | 1 |
| Lenkija 1999 | 6 vieta | 8 | 5 | 3 |
| Prancūzija 2001 | 4 vieta | 8 | 5 | 3 |
| Graikija 2003 | *Nepateko* |
| Turkija 2005 | 4 vieta | 8 | 5 | 3 |
| Italija 2007 | 6 vieta | 8 | 3 | 5 |
| Latvija 2009 | 9-12 vieta | 6 | 1 | 5 |
| Lenkija 2011 | 7 vieta | 9 | 5 | 4 |
| Prancūzija 2013 | 14 vieta | 3 | 1 | 2 |
| Vengrija/Rumunija 2015 | 8 vieta | 10 | 5 | 5 |
| Čekija 2017 | *Nepateko* |
| Serbija/Latvija 2019 | *Nepateko* |
| Iš viso | 11/38 | 81 | 44 | 37 |

### Pasaulio čempionatas

| Dalyvavimas pasaulio čempionate |
| --- |
| Metai | Rezultatas | Žaidė | Laimėjo | Pralošė |
| Australija 1994 | *Nepateko* |
| Vokietija 1998 | 6 vieta | 9 | 4 | 5 |
| Kinijos LR 2002 | 11 vieta | 8 | 3 | 5 |
| Brazilija 2006 | 6 vieta | 9 | 4 | 5 |
| Čekija 2010 | *Nepateko* |
| Turkija 2014 | *Nepateko* |
| Ispanija 2018 | *Nepateko* |
| Iš viso | 3/18 | 26 | 11 | 15 |
|

Šaltiniai
---------

1. ↑  "FIBA Ranking Presented by Nike". FIBA.
2. ↑  *Lietuvos krepšinis*. Visuotinė lietuvių enciklopedija. Nuoroda tikrinta 2023-08-24.
3. ↑  NIKE FIBA WORLD RANKING Archyvuota kopija 2016-09-17 iš Wayback Machine projekto.

Nuorodos
--------

* Moterų rinktinė Lietuvos krepšinio federacijos svetainėje Archyvuota kopija 2017-07-07 iš Wayback Machine projekto.

Taip pat skaitykite
-------------------

* Lietuvos nacionalinė vyrų krepšinio rinktinė